
Batas sa terorismo, ibasura 


ariing kinukundena ng Par- 
Mi Komunista ng Pilipinas 
at buong sambayanang Pili- 


pino ang garapal na pagtutulak ng 
rehimeng US-Arroyo na maisabatas 


ang "anti-terror bill" (ATB). Isa 
itong tahasang pasistang hakba- 
nging walang ibang layunin kundi 
gamitin ang buong bangis ng esta- 
do para supilin at durugin ang mga 
patriyotiko, demokratiko at progre- 
sibong pwersa at sinumang kuma- 
kalaban o tumututol sa naghaha- 
ring papet at reaksyunaryong rehi- 


Aki] men at sistema. 


Mga tampok 
sa isyung ito... 


of 2007 


Ang mapanupil 
na Human Security Act 


Pinagtibay ng Mababang Kapu- 
lungan ng Kongreso sa isang espe- 
syal na sesyon nitong Pebrero 19 
ang ATB, na kabalintunaang tina- 


PAHINA 3 


Kalagayan ng karapa- 
tang-tao sa Pilipinas, 
kalunus-lunos PAHINA 4 


wag na Human Security Act (HSA) 
of 2007. Sinamantala ni Arroyo 
ang kontrol niya ngayon sa mayor- 
ya ng Kongreso para madaliin ang 
pagpapatibay sa ATB upang maga- 
mit na niya ito para supilin ang 
matitinding protestang tiyak na 
sisiklab pagkatapos ng Mayo laban 
sa malawakang pandarayang gaga- 
win ng Malakanyang sa eleksyon. 

Labis na pinasasaklaw ng HSA 
ang depinisyon ng "terorismo." 
Nagpapataw ito ng mga kaparusa- 
han at restriksyon sa mga karapa- 
tan kahit ng mga pinagsususpetsa- 
han lamang na "terorista" na pa- 
wang labag sa mga saligang kara- 
patang sibil sa ilalim ng kasaluku- 
yang konstitusyon. 

Inilalagay nito sa kamay ng 
mga pasistang upisyal ng rehi- 
meng Arroyo ang kapangyari- 
hang supilin ang pina- 

kabatayang mga kara- 
mg patan ng mama- 
i mayan sa ngalan 
~ ng "anti-terorismo." Pa- 
ngungunahan ng mga 
myembro ng sagadsaring 
pasistang Cabinet Oversight 
Committee on Internal Security 
(COCIS) ang Anti-Terrorism Coun- 
cil. Magsisilbi lamang bilang dag- 
dag na ligal na tabing ang HSA sa 


Ang papalalang 
global warming 
PAHINA 9 


dati nang ginagawang pag-uutos at 
pagdidirihe ng COCIS ng mga karu- 
mal-dumal na pagpaslang, pagdu- 
kot at pamamasista sa mga aktibis- 
ta at iba pang itinuturing na kala- 
ban ng rehimen. 

Sinasapawan at pinawawalang- 
saysay ng HSA ang anumang nau- 
nang mga batas at signipikanteng 
probisyon ng konstitusyon hinggil 
sa mga karapatang sibil, karapa- 
tang-tao, proseso at papel ng sis- 
temang hudisyal. Mas maraming 
upisyal ng militar at gubyerno, ha- 
limbawa, ang pinagkakalooban ng 
kapangyarihang iutos o irekomenda 
ang pag-aresto o panggigipit sa 
mga binabansagang terorista. 

Malinaw na pakay ng HSA na 
sindakin ang mamamayan upang 
pigilin ang malayang paghahayag 
ng kanilang mga hinaing at paggi- 
giit ng kanilang karapatan. Pinapa- 
wi nito ang anumang sagka sa ma- 
lawakang pangungurakot, walang 
pakundangang panunupil at sukdu- 
lang pagpapakapapet ng rehimeng 
Arroyo. Pinakatarget nito ang mga 
pwersang patriyotiko at progresibo 
kabilang ang mga partidong luma- 
lahok sa eleksyon. Mangyari mang 
muling makaupo ang kanilang mga 
kinatawan sa Kongreso, gagamitin 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Malinaw na pakay ng HSA na sindakin ang 
mamamayan upang pigilin ang malayang 
paghahayag ng kanilang mga hinaing at paggigiit 
ng kanilang karapatan. Pinapawi nito ang anumang 
sagka sa malawakang pangungurakot, walang 
pakundangang panunupil at sukdulang 
pagpapakapapet ng rehimeng Arroyo. 


ang bagong batas para sila'y mai- 
kulong, mailigpit o magipit sa mga 
gawa-gawang batayan. 

Ang pagsasabatas ng ibayong 
mapanupil na HSA ay lalo pang 
pagpapailalim sa pandaigdigang 
"gera laban sa terorismo" ng rehi- 
meng Bush at pagtitiyak ni Arroyo 
ng patuloy na suporta ng imperya- 
lismong US sa kanyang rehimen. Sa 
pagpuksa o pagsupil sa mga de- 
mokratiko, progresibo at anti-im- 
peryalistang pwersa, mas matiti- 
yak din ang pagpapatupad ng higit 
pang mapang-abuso at mapang- 
aping mga patakaran sa ekonomya 
para lalo pang madambong ng mga 
imperyalista ang likas na yaman ng 
Pilipinas at mapiga ang masang 
manggagawa at magsasaka at mga 
panggitnang uri. 

Ibayong pasistang lagim ang 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


nagbabadya sa pagsasabatas ng 
HSA. Asahang ibayong magiging 
malupit ang panunupil laban sa 
mga aktibistang kumikilos sa ligal 
na larangan, dadami ang kaso ng 
kara-karakang pag-aresto, lalong 
titindi ang sistematikong pagsupil 
sa mga rali at iba pang kilos pro- 
testa, ang arbitraryong panghaha- 
lughog at iba pang pagsikil sa 
mga karapatang sibil. Sa ilalim ng 
tinatawag na "gera laban sa tero- 
rismo," lalo pang lulubha ang mga 
kaso ng pamamaslang at pagdu- 
kot. Sa katunayan, ang HSA ay 
magsisilbing ligal na katwiran sa 
paghahasik ng mas masahol, mas 
malawakan at mas lantarang tero- 
rismo ng estado laban sa mama- 
mayan. 

Mahigpit na tungkulin ng de- 
mokratiko at rebolusyonaryong ki- 
lusan na gawin ang lahat ng nara- 
rapat na pamamaraan para tutulan 
at labanan ang HSA at ang pagha- 
hasik ng terorismo ng estado. Ang 
pagsasabatas nito ay kailangang 
tutulan sa pamamagitan ng mala- 
ganap, malakas at puspusang pag- 
laban ng malawak na mamamayan. 
Kaalinsabay ay sasalubungin ito ng 
ibayong maigting at malawakang 
pakikidigmang gerilya ng Bagong 
Hukbong Bayan bilang ambag sa 
magiting na pakikibaka ng mama- 
mayan para ibagsak at parusahan 
ang pinakamalalaking pasistang 
utak at tagapagpatupad ng mga 
pampulitikang pamamaslang, mala- 
wakang terorismo at iba pang karu- 
mal-dumal na paglabag sa karapa- 
tang-tao. [AB 

Ang mapanupil na Human Security Act of 2007 


1 Lubhang pinasaklaw ang de- 
epinisyon ng “terorismo.” 
Ituturing na terorismo ang mga ko- 
mon na krimen na ang layunin ay 
“mag-udyok at lumikha ng laganap 
at di pangkaraniwang takot sa ma- 
mamayan upang pwersahin ang gu- 
byerno na ibigay ang isang kahili- 
ngang labag sa batas.” Nakasaad sa 
Seksyon 17 na maaaring ipadeklara 
ng Department of Justice na “tero- 
rista” sa anumang rehiyunal na 
korte ang anumang organisasyong 
nagsasagawa ng mga “akto ng te- 
rorismo.” 

Hahatulan ng habambuhay na 
pagkakabilanggo ang sinumang 
mapatutunayang gumawa ng kri- 
men ng terorismo. Hahatulan din 
ng habambuhay na pagkakabilang- 
go ang sinumang mapatutunayang 
kasabwat sa krimen. Ang mga akse- 
sori sa krimen ay sesentensyahan 
ng di bababa sa 17 taon. 


2 Pagtratong kriminal sa mga 
e pinaghihinalaan. Taliwas sa 
mga garantiya ng Konstitusyon ng 
1987, kahit pinaghihinalaan pa la- 
mang, ang isang indibidwal ay ma- 
aaring arestuhin nang walang 
mandamyento mula sa korte at ipi- 
it nang walang taning. Maaari si- 
yang ilagay sa house arrest kung 
“walang matibay na ebidensya” la- 

ban sa kanya. 

Pag-aresto nang walang man- 
damyento at walang taning na 
detensyon. Alinsunod sa Seksyon 
18, ang mga pinaghihinalaang in- 
dibidwal at mga myembro ng mga 
organisasyong idineklarang teroris- 
ta ay maaaring arestuhin nang wa- 
lang mandamyento at ikulong nang 
hanggang tatlong araw nang hindi 
kinakasuhan. Taliwas din sa probi- 
syon ng konstitusyong nagsasaad 
na korte lamang ang may kapang- 
yarihang mag-utos ng pag-aresto 
at detensyon, kakailanganin la- 
mang ng PNP ang nakasulat na 
kautusan ng Anti-Terrorism Council 
upang arestuhin at ikulong ang 
isang suspek. Alinsunod naman sa 
Seksyon 19, sa panahong may ak- 
twal o nakaamba umanong teroris- 
tang atake, maaari pang palawigin 
nang lampas sa tatlong araw ng si- 
numang upisyal ng gubyerno ang 
detensyon ng suspek. 

Restriksyon sa paglalakbay at 
komunikasyon. Sa Seksyon 26, ma- 
aaring magpyansa ang isang sus- 
pek ngunit maaaring ilimita ang 
kanyang karapatang maglakbay sa 
loob lamang ng kanyang tinitira- 
hang munisipalidad o syudad. Maa- 
ari rin siyang ipailalim sa house ar- 
rest at pagbawalang gumamit ng 
telepono, kompyuter o internet o 
anumang paraan ng pakiki- 
pag-ugnayan kaninuman la- 
bas ng kanyang pamama- 
hay. Isa itong anyo ng de- 
tensyong incommunicado 
na ipinagbabawal din sa 
konstitusyon. 

Surbeylans at paninik- 
tik. Alinsunod sa Seksyon 
7, maaaring ipailalim sa 
surbeylans at paniniktik 
ang sinumang pinaghihina- 
laan at/o inaakusahang in- 
dibidwal, mga organisa- 
syong idineklarang terorista 


at mga indibidwal na myembro ni- 
to at maging ang mga pinaghihina- 
laang kasabwat nila. Kung awtori- 
sado ng korte, maaaring paking- 
gan, harangin, o irekord ng mga 
ahensya ng gubyerno ang lahat ng 
komunikasyon, mensahe, pag-uu- 
sap, diskusyon at sulatan sa pagi- 
tan ng mga myembro ng mga orga- 
nisasyon, asosasyon o anumang 
grupong idineklara nang terorista o 
sinumang pinaghihinalaan at/o ki- 
nasuhang indibidwal. 

Kumpiskasyon ng pondo at 
mga ari-arian. Alinsunod sa pa- 
hintulot ng Court of Appeals, maa- 
aring usisain at buksan ng mga 
ahensya ng gubyerno ang rekord ng 
lahat ng mga bank account, depo- 
sito at rekord ng sinumang pinag- 
hihinalaan at/o kinasuhang indi- 
bidwal, mga organisasyong idinek- 
larang terorista at mga indibidwal 
na myembro nito. Maaari ring ma- 
ngalap ng impormasyon hinggil sa 
mga bank account, deposito at iba 
pang pinansyal na rekord na may 
kaugnayan sa pondo at ari-arian ng 
pinaghihinalaan o inaakusahang 
indibidwal o grupo. Alinsunod sa 
Seksyon 39, maaaring kumpiska- 
hin, isekwester o hawakan ng kor- 
te ang mga deposito sa bangko at 
iba pang pinansyal na ari-arian ng 
sinumang suspek. 


Pagbubuo ng Anti-Terrorism 
3 atoinait Alinsunod sa Sek- 
syon 53, bubuuin ang Anti-Terror- 
ism Council (ATC) na siyang mag- 
papatupad ng batas na ito. Ang 
ATC ay kabibilangan ng sumusunod 
na mga upisyal: Executive Secre- 
tary, mga kalihim ng Department 
of Justice, Defense, Foreign Af- 
fairs, Interior and Local Govern- 
ment at Finance at ng National 
Security Adviser. Magsisilbing kali- 
himan ng ATC ang National Intelli- 
gence Coordinating Agency. ABI 

Fraiz PANANALANTA NG PASISTANG ESTADO 
Kalunus-lunos ang kalagayan ng karapatang- 
tao sa Pilipinas—UN rapporteur 


akatakdang isapubliko nga- 
Ne Pebrero 21 ni Phillip 

Alston, United Nations Spe- 
cial Rapporteur on Extrajudicial, 
Summary or Special Executions, 
ang panimulang resulta ng kanyang 
imbestigasyon kaugnay ng laganap 
at sistematikong pamamaslang ng 
mga aktibista at kanilang mga ta- 
gasuporta sa Pilipinas. Ito ay ma- 
tapos ang sampung araw na pakiki- 
pagpulong at pakikipagtalakayan 
niya sa iba't ibang grupo sa ban- 
sa--kabilang ang matataas na upi- 
syal ng AFP at ng rehimeng Arroyo 
at mga kinatawan ng Karapatan at 
mga kamag-anak ng mga biktima. 

Itinuturing ni Alston na mabu- 
nga ang kanyang pakikipanayam sa 
mga kamag-anak ng mga biktima at 
Karapatan, at nagdeklara siyang 
sapat-sapat na ang kanyang naka- 
lap na impormasyon upang magbuo 
ng ulat at maghapag ng mga reko- 
mendasyon sa United Nations Hu- 
man Rights Council. Pinabulaanan 
niya ang akusasyon ni Justice Sec- 
retary Raul Gonzales na na-brain- 
wash siya ng mga makakaliwang 
kongresista at mga organisasyong 
nagtataguyod sa karapatang-tao sa 
mga pakikipagpulong niya sa mga 
ito. 

Sa unang mga araw ni Alston sa 
Pilipinas, nakipagpulong siya sa 
mga kinatawan ng gubyerno. Kabi- 
lang sa mga ito ang mga myembro 
ng gabinete ni Arroyo, mga upisyal 
mula sa Human Rights Commission 
at maging ng matataas na upisyal 
ng PNP at AFP. Nakipagpulong din 
siya sa mga kinatawan ng Korte 
Suprema. 

Nitong bandang huli na lamang 
ng kanyang imbestigasyon nakau- 
sap ni Alston ang mga pamilya ng 

mga biktima at mga organisasyong 
nagtatanggol sa karapatang-tao. 
Nagkaroon siya ng pagkakataong 
makapanayam ang mga pamilyang 
ito sa Metro Manila, Baguio at Da- 
vao City. 

Sa imbestigasyon ni Alston sa 
Baguio City, inilahad kay Alston ng 
Hustisya, Cordillera Peoples Al- 
liance at Cordillera Human Rights 
Alliance ang naisadokumento ni- 
lang di bababa sa 20 kaso ng pa- 
mamaslang sa mga pambansang 
minorya mula 2001. 
Ipinasisiyasat ng mga 
organisasyong ito kay 


Alston ang naging 

kondukta ng rehimen sa T 
implementasyon nito ng 
anti-mamamayang Oplan Hy 


Bantay Laya. Kinumpirma 
naman ng Commission on 
Human Rights (CHR) sa 
Cordillera na sangkot 
ang ilang mga sunda- 
lo at pulis sa mga pa- 
mamaslang. 

Noon namang Pebrero 18, may 
30 pamilya mula sa iba't ibang re- 
hiyon ng Mindanao ang nagtipun- 
tipon sa Davao City upang magla- 
had ng kanilang mga testimonya 
kay Alston. Inihapag ng Karapatan- 
Southern Mindanao ang kanilang 
nakalap na datos at ebidensya sa 
20 kaso ng paglabag sa karapa- 
tang-tao. 

Sinabi ni Alston na "kalunus- 
lunos" ang kalagayan ng karapa- 
tang-tao sa bansa at hirap na hirap 
ang kalooban niya habang pinaki- 
kinggan ang mga salaysay ng mga 
pamilya ng mga biktima. 

Ulat ng Melo Commission, iti- 
natago. Sa kabila ng pagpapaha- 
yag ng rehimen na wala itong pa- 


nanagutan sa mga pampulitikang 
pamamaslang, ninais nitong ipag- 
kait sa mamamayan ang ulat ng 
Melo Commission. Kinatatakutan ni 
Arroyo na lubos na busisiin ang 
ulat na ito, malantad ang ginagawa 
nilang pagtatakip sa krimen at ma- 
bulatlat ang tuwirang responsibili- 
dad niya at ng kanyang matataas 
na upisyal-militar. 

Kabilang ang UN Commission 
on Human Rights at ang European 
Union sa mga nais sanang pagkai- 
tan ng rehimen ng kopya ng ulat. 
Nadagdag naman sa mga nanawa- 

gan para sa paglalabas ng ulat si- 
na Bishop Oscar Cruz at 
Bishop Antonio Ledesma 
ng Catholic Bishops" 
Conference of the 
Philippines (CBCP). 
Bunga ng matitinding 
batikos, nitong huli ay 
pumayag ang Malakan- 
yang na isapubliko na ang re- 
port ng Melo Commission. 

Paparaming biktima, papala- 
wak na batikos. Sa pangunguna ni 
Papal Nuncio Fernando Filoni, du- 
mating sa Pilipinas nitong Pebrero 
20 ang 15 kinatawan mula sa iba't 
ibang bansa sa European Union at 
Canada upang siyasatin ang luma- 
lalang kalagayan ng karapatang- 
tao sa bansa at mag-alam tungkol 
sa Melo Report. Inimbitahan din 
sila ni Gloria Arroyo sa despera- 
dong tangka nitong pabanguhin sa 
internasyunal na komunidad ang 
kanyang rehimen. Hinarap sina 
Archbishop Filoni ng matataas na 
upisyal ng gubyerno at ng AFP at 
pinangakuan na bibigyan ng kopya 
ng ulat ng Melo Commission at iba 
pang mahahalagang dokumento. 
Ngunit sa halip na talakayin ang 

mga kaso ng pamamaslang sa bansa, ipinagdi- 
inan lamang ng AFP sa mga kinatawan ang diu- 
mano'y ugnayan ng ligal na kilusang masa at ng 
Partido Komunista ng Pilipinas at BHB. Nagbigay 
lamang sila ng mga dahilan upang pagmukhaing 
lehitimo ang mga pampulitikang pamamaslang 
sa bansa. 

Kasabay nito, kinundena rin ng Public Ser- 
vices International (PSI), isang pandaigdigang 
pederasyon ng mga unyon, ang mga pampuli- 
tikang pamamaslang sa bansa. Inihahalintulad 
ng PSI ang Pilipinas sa Colombia sa dami at tin- 
di ng mga paglabag sa karapatang-tao. [AB] 


Paglabag sa karapatang- 
tao ng mga minorya, 
sinisiyasat ng UN 


umating sa bansa noong Pebrero 2 si Prof. 

Rodolfo Stavenhagen, “special rapporteur” 
ng United Nations para sa mga usapin ng mga 
minoryang mamamayan, upang imbestigahan 
ang mga bagong kaso ng pampulitikang kara- 
hasan at pamamaslang sa mga pambansang 
minorya. 

Huling nagpunta sa Pilipinas si Stavenha- 
gen noong 2002. Nagsumite na siya ng ulat 
noong Disyembre 2002 kung saan binanggit 
niyang malakas ang protesta sa mga komuni- 
dad ng mga pambansang minorya dahil sila'y 
pinalalayas, pinagnanakawan at pinagkakaitan 
ng mga rekurso at likas na yamang taglay ng 
kanilang lupang ninuno. Kinundena rin niya 
ang direktang papel ng mga ahente ng estado 
sa pagyurak sa karapatang-tao at ang lumala- 
king bilang ng mga pamamaslang at pagdukot 
sa mga kaaway ng rehimen. 

Dahil sa kanyang ulat, nagpanukala ang 
United Nations Human Rights Commission on 
Indigenous Issues noong 2003 ng mga reko- 
mendasyon para sa paggalang at pagtiyak sa 
karapatang-tao ng mga pambansang minorya 
at mga inaaping sektor. Sa kabila nito, wala 
pang naipapasang batas ang Kongreso hinggil 
sa mga rekomendasyong ito kahit napakarami 
nang panukalang batas kaugnay nito ang isi- 
numite ng mga kongresistang kabilang sa Ba- 
yan Muna, Anakpawis at Gabriela. ABI 


ANG BAYAN Pebrero 21, 2007 


Upisyal ng Bayan Muna 
sa Misamis Oriental, 
pinaslang 


pat katao ang pinaslang ng mga armadong gala- 
TANG ng estado sa pinakahuling tala ng Ang Bayan 


ng mga paglabag sa karapatang-tao. Tampok sa 
mga biktima ang 74 anyos na upisyal ng Bayan Muna sa 
Misamis Oriental na pinatay nitong Pebrero 8. Naganap 
ang pamamaslang sa kabila ng presensya ng mga ki- 
natawan ng United Nations sa Pilipinas para siyasatin 
ang kalagayan ng karapatang-tao sa bansa. 

Pebrero 15. Walang awang pinaslang ng mga ele- 
mento ng death squad ng rehimeng Arroyo si Farly Alcan- 
tara, 22, kasapi ng League of Filipino Students (LFS) at 
dating tagapagsalita nito sa Camarines Norte. Binaril ng 
limang beses sa ulo si Alcantara sa tapat ng Camarines 
Norte State College sa bayan ng Daet kung saan siya 
nag-aaral. Pang-apat na siya sa mga militanteng lider es- 
tudyante na pinatay sa Bicol mula 2001. 

Pebrero 8. Pinaslang si Dalmacio “Tatay Daki” Gan- 
dinao, 74, provincial coordinator ng Bayan Muna sa Mi- 
samis Oriental at tagapangulo ng Misamis Oriental Far- 
mers Association. Bandang alas-7 ng gabi, bigla na la- 
mang pinasok ng isang armadong lalaki ang kanyang ba- 
hay sa Salay at malapitan siyang binaril. Tinutukan at 
pinagbantaan din ang kanyang asawa na si Josefina, ang 
kanyang anak na si Eric at apo na si KC na noo'y kuma- 
kain ng hapunan. 

Pinangunahan ni Tatay Daki ang maraming kampanya 
para sa pagpapalayas ng pwersa ng AFP sa Salay. Isa si- 
ya sa pinakamaririing tumututol sa pagtatayo ng mga 
detatsment sa kanilang mga komunidad. 

Dahil sa pagkakapaslang kay Gandinao, muling ipina- 
nawagan ng mga progresibo at demokratikong organisa- 
syon ang pagpapalayas sa buong 8th IB na nasa Salay. 
Nagpasa naman ang sangguniang panlalawigan ng isang 
resolusyong kumukundena sa pagkakapaslang kay Gandi- 
nao. 

Si Gandinao ang ika-114 nang myembro ng Bayan 
Muna na biktima ng pampulitikang pamamaslang mula 
nang maupo sa pwesto si Arroyo noong 2001. 

Pebrero 3. Pinutol ang isang daliri sa kaliwang paa 
at pinagbubugbog ng mga elemento ng 302nd Scout 
Ranger Company si Jesus Anog, 28, isang magsasakang 
taga-Barangay Behind the Clouds, Sta. Cruz, Batuan, 
Bohol. Inakusahan ng mga sundalo si Anog na gerilya 
ng BHB. Katatapos lamang noon ng isang ambus ng 

BHB sa Batuan laban sa Scout 
Rangers kung saan isang sundalo 
ang napatay at dalawa pa ang na- 
sugatan. 

Enero 25. Dinukot si Felicidad 
Katalbas, 53, project officer ng Ne- 
gros Rural Assistance Program, Inc. 
(NRAP) na nakabase sa Dumaguete 
City. Dinukot siya habang nag-aa- 
bang ng bus sa haywey sa tapat ng 
Kabankalan District Hospital sa Ne- 
gros Occidental. Ayon sa mga sak- 
si, isang grupong pawang nakada- 
mit-sibilyan ang pilit nagsakay sa 
kanya sa isang van. Pinaniniwala- 
ang mga elemento ng ISAFP/MICO 
6 ang dumukot kay Katalbas. 

Enero 21-22. Dalawang sibil- 
yan ang napatay at tatlo pa ang 
nasugatan sa ipinalalabas ng AFP 
na armadong engkwentro sa pagi- 
tan ng mga elemento ng 17th IB at 
ng Bagong Hukbong Bayan sa Ba- 
rangay Caruppian, Baggao, Caga- 


yan. Nagsasaka noon sina Edralin 
Gudoy at Alvin Fuentes nang wa- 
lang pakundangan silang pag- 
babarilin ng mga sundalo. Natag- 
puan ng mga kapitbahay ang 
duguang si Fuentes at ang bangkay 
ni Gudoy sa kalapit na ilog. Habang 
inaakay nila si Fuentes upang dal- 
hin sa ospital, muli silang pinapu- 
tukan ng mga sundalo. Tinamaan 
ulit si Fuentes, na agaran na ni- 
yang ikinamatay habang nadapli- 
san sa braso si Sony Buco, isa sa 
mga tumutulong. 

Inagaw ng mga sundalo ang 
mga bangkay at habang nakati- 
ngin ang mga residente ay pinag- 
tabi nila ang mga ito, nilagyan ng 
mga armas at iba pang personal na 
kagamitan at kinunan ng litrato 
upang pagmukhaing mga kasapi 
sila ng BHB. Tinakot ng militar 
ang mga residente at sapilitang 
pinalikas sa lugar. 


Ayon sa nakalap na ulat ng mga 
organisasyong nagtatanggol sa ka- 
rapatang-tao, nakiusap ang mga 
residente na bumalik sa kanilang 
mga tahanan kinabukasan upang 
pakainin ang kanilang mga alagang 
hayop at kumuha ng ilang kagami- 
tan. Sampung residente ang naa- 
tasang bumalik sa kanilang baryo. 
Habang naghihintay ng kanilang 
mga kasama, pinaputukan ng mili- 
tar ang nakaipon nang mga resi- 
dente na karamihan ay kabataan. 
Dalawang babae, sina Rosemarie 
Tomas at Aileen Quintos ang tina- 
maan sa pamamaril. 

Pinagpipilitan ng AFP na mga 
myembro ng milisya sina Gudoy at 
Fuentes. Sina Quintos at Tomas na- 
man ay mga myembro diumano ng 
BHB at ang iba pang nasugatang 
mga sibilyan ay "nadamay" lamang 
daw sa kanilang operasyong mili- 
tar. AB] 


Gawa-gawang mga engkwentro sa Sulu 


pinangalandakan ng rehimeng Arroyo noong nakara- 

ang buwan ang pagkakapaslang ng sampu umanong 
elemento ng Abu Sayyaf sa isang oras na sagupaan sa 
Patikul, Sulu noong Enero 18. Ito'y matapos din ipag- 
mayabang ng rehimen, kakoro ang imperyalistang amo 
nito, ang pagkakapaslang sa lider ng Abu Sayyaf na si 
Abu Sulaiman noong Enero 16. Itinuturing ng rehimen 
ang gayong mga “tagumpay” bilang patunay na wasto 
at kailangan ang armadong panghihimasok ng US sa 
bansa. Sinundan pa ito ng pangako ni Gloria Arroyo ng 
paggamit ng “kamay na bakal” laban sa bandidong 
grupo. Ngunit taliwas sa mga pahayag ng rehimen at 
AFP, hindi mga pwersa ng Abu Sayyaf kundi mga ordi- 
naryong Moro at mga myembro ng MNLF ang pinatay 
ng mga tropa ng AFP sa hiwa-hiwalay na mga insiden- 
te noong Enero 18. Sila ay direktang mga biktima ng 
“gera kontra-terorismo” nina Bush at Arroyo. 

Ayon sa mga organisasyon sa Jolo na nagtatang- 
gol sa karapatang-tao, lima sa mga pinaslang ay mga 
myembro ng Moro National Liberation Front (MNLF). 
Apat naman ay mga inosenteng sibilyan. 

Tatlong myembro ng MNLF ang napatay nang pa- 
putukan sila ng mga sundalo sa Timpok, Patikul, Sulu 

bandang alas-12 ng tanghali noong Enero 18. Naki- 
pagpalitan ng putok ang noo'y dumadaan sa baryo na 
isang platun ng Philippine Marines sa mga myembro 
ng MNLF na noo'y naghahalo ng semento para sa kani- 
lang ginagawang bahay. Kahit marami ang nakasaksi 
sa aktwal na pangyayari, idineklara ng AFP na “lehiti- 
mong aksyong militar” laban sa Abu Sayyaf ang insi- 
dente. 

Ilang minuto matapos ito, pinaputukan naman ng 
mga sundalo ang isang pampasaherong minibus na 
may lulang walong tao sa haywey palabas ng Timpok. 
Lima sa mga pasahero ang namatay dahil dito. 
Dalawa sa mga ito, ang mag-amang Usman, ay mga 
myembro rin ng MNLF. Ang iba pa ay ang drayber ng 
minibus, ang kanyang 12-anyos na anak at isa pang 
pasahero. 

Nang mapag-alaman ni Sarail Jaynaltul, 90, bye- 
nan at lolo ng mag-amang Usman, ang insidente, 
galit niyang sinugod ang kampo ng Marines na naba- 
litaan niyang pumatay sa kanila. Binaril siya ng mga 
sundalo bago pa man siya makapasok sa kampo. Ang 
tanging hawak ni Jaynaltul noon ay isang pirasong 
kahoy. ABI 

Ji MATATAGUMPAY NA OPENSIBA NG BHB 


4 na ambus, inilunsad ng BHB 


i bababa sa walong elemen- 
D: ng kaaway ang napatay 
sa limang magkakahiwalay 
na ambus ng Bagong Hukbong Ba- 
yan (BHB) sa Oriental Mindoro, 
Samar, Northern Samar at Bohol 
nitong Pebrero. Dalawang riple rin 
ang inentrega sa BHB ng isang 
elemento ng CAFGU na sumanib sa 
Pulang hukbo sa Misamis Oriental. 
Sa Oriental Mindoro, tatlong 
pulis ang napatay nang tamba- 
ngan sila ng mga Pulang mandi- 
rigma ng BHB sa Barangay San 
Juan, Bulalacao, Oriental Mindoro 
nitong Pebrero 16. 

Sa Northern Samar, di bababa 
sa dalawang sundalo at isang ele- 
mento ng CAFGU ang agad napa- 
tay at marami pang iba ang ma- 
lubhang nasugatan nang ambusin 
ng isang iskwad ng Rodante Urtal 
Command ng BHB ang 13 elemen- 
to ng 52nd IB noong Pebrero 6, 
alas-2:30 ng hapon. Nagpapatro- 
lya ang naturang mga sundalo sa 
Barangay Paticua, Catarman nang 
sila'y tambangan. Isang gerilya ng 
BHB ang nasugatan sa mahigit 30 
minutong labanan. 

Ang 52nd IB ang rekruter, han- 
dler at controller ng mga porma- 
syong CAFGU sa Northern Samar. 
Sila ang utak sa pagrerekrut ng 


ANG BAYAN Pebrero 21, 2007 


mga kriminal at masasamang ele- 
mento na inoorganisa, inaarmasan 
at ginagamit ng militar sa pana- 
nakot sa mga sibilyan. 

Samantala, sa prubinsya ng 
Samar, isang sundalo ang napatay 
nang tambangan ng mga gerilya 
ng BHB ang mga elemento ng 
543rd Engineering Construction 
Battalion noong Pebrero 2 sa Ba- 
rangay Libertad, Matuguinao. 
Nagpapatupad ang naturang yunit 
militar ng programang ”anti-insur- 
hensya” ng rehimeng US-Arroyo, 
ang KALAHI (Kapit bisig Laban sa 
Kahirapan) nang sila'y ambusin. 
Ginagamit ng militar ang KALAHI 
para pasukin ang mga lugar na pi- 
naghihinalaang base ng BHB. 

Sa Batuan, Bohol, isang sun- 
dalo ang napatay at dalawa pang 
iba ang nasugatan nang ambusin 
ng mga Pulang mandirigma ng 
Chocolate Hills Command ng BHB 
ang mga elemento ng 1st Scout 
Ranger Battalion ng Special Ope- 
rations Command ng Philippine 
Army noong Pebrero 3. Walang 
kaswalti sa panig ng BHB. 

Malaking sampal sa militar ang 
nangyari dahil malaon nang ipina- 
ngangalandakan ng AFP na humi- 
hina na raw ang BHB sa Bohol. 

Sa Misamis Oriental, dalawang 
M16 ang inentrega 
sa Eking Balacuit 
Command ng BHB 
nitong Pebrero 19 
nang sumanib sa 
mga Pulang mandi- 
rigma si Parai Gon- 
zales, isang elemen- 
to ng CAFGU. Si 
Gonzales ay naka- 
asayn sa detatsment 
ng 8th IB sa Baran- 
gay Alipuaton, Sa- 
lay. ABI 


Sabwatang 
Arroyo-Akbayan 
kinundena 

ng Bayan Muna 


Mins kinundena ng BAYAN 
at Bayan Muna ang sabwat- 
an ng kampong Arroyo at gru- 
pong Akbayan para siraan at 
tanggalin sa eksena ang mga 
progresibong partido sa darating 
na eleksyon. Nitong Pebrero, ti- 
nangka ng Akbayan na ipadis- 
kwalipika ang Bayan Muna, Ga- 
briela at Anakpawis sa akusa- 
syong sangkot daw ang mga ito 
sa pamamaslang ng mga myem- 
bro ng Akbayan sa Nueva Ecija. 
Tatlong balo ang inilitaw at 
nakabalot ang mukha na iniharap 
ng Akbayan sa midya upang aku- 
sahan ang tatlong progresibong 
partido ng pagpaslang sa kani- 
lang mga asawa sa Bongabong, 
Nueva Ecija mula 2001-2004. 


Batid ng Bayan Muna at iba 
pa na layunin lamang nitong sira- 
in ang magandang pangalan ng 
mga progresibong partido at pila- 
yin ang kanilang kampanya. Batid 
rin nila na bahagi lamang ito ng 
maruming kampanya ng rehimen 
at ng AFP laban sa mga progresi- 
bong partido. Bago pa man paka- 
walan ng AFP ang kanilang mga 
alipures sa Akbayan, nakatanggap 
na ng impormasyon ang Bayan 
Muna na gagawin ng rehimeng 
Arroyo ang lahat upang madis- 
kwalipika ang mga progresibong 
partido. 


Kasabay ng pakulo ng Akba- 
yan, maghahapag ng kaso para sa 
diskwalipikasyon ang PNP laban sa 
Bayan Muna, Gabriela at Anakpa- 
wis batay sa mga huwad na doku- 
mentong natanggap nito. Malisyo- 
song iniuugnay ng PNP ang mga 
partidong ito sa BHB. ABI 

Makinarya at pondo sa pandaraya, nakakasa na 


lang araw bago magsimula ang kampanya sa elek- 

syon, itinalaga ni Arroyo si Hermogenes Ebdane, 
dating hepe ng Philippine National Police, bilang 
Secretary of National Defense. Katulad ni Lt. Gen. 
Hermogenes Esperon, hepe ng Armed Forces of the 
Philippines, si Ebdane ay kabilang sa mga nasang- 
kot sa kontrobersyang “Hello Garci.” Nalantad siya 
roon bilang isa sa mga kasabwat ni Virgilio Garcilla- 
no, dating upisyal ng Comelec, sa pag-aayos ng re- 
sulta ng eleksyong 2004 sa Mindanao. Si Ebdane rin 
ang nagtago kay Garcillano noong nawala ito sa ma- 
ta ng publiko sa loob ng limang buwan. 

Sa pamamagitan nina Ebdane at Esperon, ina- 
asahang muling makakasangkapan ang pulisya at 
militar sa isasagawang pandaraya ng pangkating 
Arroyo sa darating na eleksyon, katulad ng ginawa 
nila noong Mayo 2004. Nakipagkutsabahan si Eb- 
dane sa COMELEC upang patuloy na mabigyang-laya 
ang panghihimasok ng AFP sa eleksyon sa pamama- 
gitan ng pagpapagamit ng mga sasakyan at pa- 
ngangalaga diumano sa transportasyon ng mga ba- 


Samantala, namanipula ng Ombudsman na mai- 
ligtas ang mga upisyal ng COMELEC na nasangkot sa 
iba't ibang kaso ng korapsyon, kabilang ang maano- 
malyang P1.3 bilyong kontratang ibinigay nito sa 
MegaPacific para umano sa mekanisasyon ng elek- 
syon noong 2004. Hindi lamang nananatili sa COME- 
LEC ang mga upisyal nitong nalantad na kasabwat ni 
Garcillano sa pandaraya para kay Arroyo noong 
2004, nabigyan pa sila ng promosyon. 

Kaya naman di kataka-takang laganap ang ka- 
walan ng tiwala ng mamamayang Pilipino sa COME- 
LEC. Ayon sa pinakahuling sarbey na ginawa ng Ibon 
Foundation, 71% ng mamamayan ay hindi nanini- 
wala na may kakayahan ang COMELEC na magpatu- 
pad ng isang malinis at walang dayang eleksyon. 

Samantala, minadaling pinagtibay ng mga alipu- 
res ni Arroyo sa Kongreso ang batas para sa pagpa- 
palawig pa ng prangkisa ng PAGCOR sa ilalim ng di- 
rektang pangangasiwa at kontrol ng Malakanyang. 
Inaasahang gagamitin muli ni nina Arroyo ang pon- 
do ng PAGCOR para sa pangangampanya, panunuhol 


lota. at pandaraya sa eleksyon. ABI 


"Team Unity,” nagkandarapang buuin ni Arroyo 


ahasang nanuhol ang kampong 

Arroyo ng mga pulitiko mula sa 
oposisyon at mga popular na artis- 
ta upang mabuo ang listahan ng 
mga kandidato nito para senador. 
Kailangang-kailangan ng kampong 
Arroyo ang popularidad ng mga ito 
para hilain ang bagsak na kredibi- 
lidad ng sarili nitong mga kandida- 
to at para tabunan ang maraming 
batikos at akusasyon sa rehimen. 

Inalok sila ni Arroyo ng tig- 
P150 hanggang P250 milyong 
pondong pangampanya, walang sa- 
wang paggamit ng mga helikopter 
ng AFP, pagsagot ng administra- 
syon sa mga patalastas sa radyo, K, x NG 
telebisyon at pahayagan, pagpa- -a SANSS 
patampok sa mga kandidato sa mga | 7 
programa sa telebisyon at radyo ng 
gubyerno at higit sa lahat, pina- 
ngakuang gagawin ng Malakanyang 
ang lahat ng paraan para matiyak 
ang pagpapanalo nila. 


Kabilang sa nasuhulan ang mga 
kandidatong tinanggihan na ng 
oposisyon, tulad ng mga dating se- 
nador na sina Vicente Sotto at 
Tessie Oreta, gayundin ang 


mga alanganing maka-oposisyon at 
alanganing maka-administrasyon 
na reeleksyunistang senador na si- 
na Joker Arroyo, Ralph Recto at 
Edgardo Angara. ABI 

Mga korporasyon sa US, 
nagpapalala sa “ana kawa 


Panel on Climate Change (IPCC) 

ng United Nations noong Pebre- 
ro 2 ang ikaapat na ulat nito tung- 
kol sa problema ng global warming 
o pag-init ng klimang pandaigdig. 
Ang ulat ay ibinatay sa natipong 
mga pananaliksik ng daan-daang 
nangungunang syentistang ispesya- 
lista sa mga pagbabago ng klima. 

Tinukoy ng mga syentistang ti- 
nipon ng IPCC mula sa 113 bansa 
na ang nakababahalang pag-init ng 
klima ng mundo, laluna nitong hu- 
ling 50 taon, ay ibinunga hindi pa 
pangunahin ng mga natural na san- 
hi, kundi ng paglason at pagwasak 
ng tao sa kalikasan. Pangunahing 
sanhi nito ang ibayong pagkapal 
ng mga greenhouse gas sa atmos- 
pera ng mundo (tingnan ang kaug- 
nay na artikulo). 

Humigit-kumulang 25% ng ibi- 
nubugang greenhouse gas sa daig- 
dig ay nanggagaling sa US kung sa- 
an matatagpuan ang pinakamalala- 
king industriyang nagpoproseso at 
gumagamit ng petrolyo at kung sa- 
an walang gaanong epektibong 
mga regulasyon para kontrolin ang 
polusyong likha ng mga iyon. 

Ito ang dahilan kung bakit 
hanggang ngayon ay ayaw puma- 
ilalim ng US sa Kyoto Protocol. Ang 
Kyoto Protocol ay isang pandaigdi- 
gang kasunduang nabuo noong 
1997 na nagtatadhana ng progra- 
madong pagkontrol at pagbabawas 
ng ibinubugang carbon dioxide at 
lima pang pangunahing greenhouse 
gas nang 5% mula 1999 hanggang 
2012. Sa ngayo'y 169 na bansa na 
ang nakapirma sa kasunduan. 

Dahil dito'y lumalakas ang pre- 
syur kay Pres. George W. Bush ng 
US na magkunwang nababahala na 
rin siya sa global warming. Nagpa- 
hayag siya kamakailan na hindi ni- 

ya ipinagwawalambahala ang usa- 
pin laluna matapos lumabas ang 
ulat ng IPCC. Pero kasabay nito, pi- 
nalalabas ni Bush na hindi pa nai- 
pipirmi at dapat pang pag-aralan 
kung ano nga ba ang sanhi ng glo- 
bal warming. 

Mula nang maupo siya sa pwes- 
to noong 2001, walang tigil na pi- 
nalalabas ni Bush na hindi ang US 
ang pangunahing dapat sisihin sa 
pagkapal ng mga greenhouse gas sa 
atmospera. Para pagtakpan ang 
masama nitong rekord, sadyang 
inililingid ni Bush sa publiko ang 
tunay na antas ng pagbubuga ng 
mga greenhouse gas sa US sa pama- 
magitan ng di paglalabas ng ulat 
hinggil dito. Kaya lantarang kasi- 
nungalingan ang sinasabi ngayon 
ni Bush na mula 2000, isa ang US 
sa may pinakamahuhusay na rekord 
sa buong mundo sa pagkontrol ng 
mga greenhouse gas. 

Kailanma'y walang ipinakitang 
kapasyahan si Bush na aksyunan 
ang usapin. Sa halip, patuloy ang 
kanyang matigas na pagtutol sa 
anumang hakbang na mag-oobliga 
sa mga kumpanyang Amerikano na 
kontrolin at bawasan ang mga 


greenhouse gas na kanilang ibinu- 
buga. 

Ang tunay na pinoprotektahan 
ng gubyernong Bush ay ang interes 
ng mga monopolyong kapitalistang 
Amerikano laluna sa industriya ng 
langis at kuryente na pawang tu- 
mututol sa anumang pagkontrol ng 
estado sa kanilang pagbubuga ng 
mga greenhouse gas. Hinaharang 
ng mga monopolyong kapitalista 
ang pagsasagawa ng gayong mga 
hakbangin dahil salungat ito sa ka- 
nilang interes. 

Ang anarkiya sa produksyon at 
ang walang kabusugang paghaha- 
bol ng tubo sa sistemang kapitalis- 
ta ang tuwirang nagluluwal ng 
mapanganib na pag-init ng kli- 
mang pandaigdig. Sa ngalan ng tu- 
bo, wawasakin ng mga monopolyo 
kapitalista ang kapaligiran at kahit 
ang mismong kinabukasan ng 
sangkatauhan. 

Kung gayon, masasawata la- 
mang ang global warming kung 
puspusang kikilos ang proletaryado 
at mamamayan upang labanan at 
wakasan ang monopolyo kapitalis- 
mo na siyang tunay na ugat ng 
problema. ABI 

Ang puno't dulo ng umiinit 
na klimang pandaigdig 


ng daigdig ay nababalot ng isang suson ng hangin na tinata- 

wag na atmospera. Bukod sa nitrogen at oxygen, kabilang sa at- 
mospera ang mga kemikal na tinatawag na greenhouse gas tulad ng 
carbon dioxide, methane, nitrous oxide at iba pa. 

Ang mga greenhouse gas sa atmospera ay nagsisilbing harang 
upang makulong at hindi makatakas pabalik sa kalawakan ang sa- 
pat na init mula sa araw para mabuhay ang mga hayop at halaman 
sa lupa. Kung wala ang nasabing mga greenhouse gas, walang anu- 
mang mabubuhay sa mundo dahil sa sobrang lamig. 

Ngunit kapag masyadong kumapal ang naturang mga greenhouse 
gas sa atmospera, malaki nang bahagi ng init ang makukulong sa 
mundo. Labis naman nitong paiinitin ang klima na mapanganib din 
sa lahat ng buhay. 

Kumakapal ngayon ang mga greenhouse gas na ito laluna ang 
carbon dioxide dahil sa usok mula sa mga panggatong gaya ng pet- 
rolyo at karbon (coal) na gamit pangunahin ng mga industriya ng 
malalaking kapitalista. Nakapagpapalala pa rito ang pagkakalbo ng 
kagubatan na siya sanang likas na sumasala sa carbon dioxide. 

Ibayong naging mapaminsala ang idinulot ng malalaking kapi- 
talista na pananalanta sa kalikasan nitong nagdaang isang siglo. 
Mariing tumatanggi ang mga imperyalista na kontrolin ang pagga- 
mit ng petrolyo at karbon. Nagmamatigas sila sa walang habas na 
paggamit ng gayong mga panggatong sa kabila ng pagkakaroon ng 
mas malilinis na alternatibo tulad ng hydroelectric, solar at nuclear 
power. 

Nagsimula ang paimbulog na direksyon ng temperatura sa mun- 
do noong kamusmusan ng sistemang kapitalista bandang kalagitna- 
an ng siglo 1700 nang magsimula ang malawakang paggamit ng 
gayong mga panggatong upang paandarin ang mga industriya. Di 
hamak na mas mabilis ang pag-init ng klima ng daigdig nitong 
nakaraang 20 taon. 

Dumadalas na mga sakuna. Tinataya ng mga syentista na ta- 
taas nang 2-11.5? Fahrenheit (1.11-6.39? Sentigrado) ang tempe- 
ratura ng daigdig pagsapit ng 2100. 

Dahil sa tumitinding init, bumibilis ang pagkatunaw ng mga ye- 
long bahagi ng dagat sa dulong hilaga at timog ng mundo. Nagre- 
resulta ito sa tuluy-tuloy na paglalim ng karagatan na nagbaban- 
tang lumamon sa pinakamabababang kalupaan ng mundo. 

Ang mas mataas namang temperatura sa ibabaw ng karagatan ay 
nagbubunsod ng mas malalakas at mas mapaminsalang mga bagyo 
at buhawi. Kapansin-pansin ang laki ng pinsalang hatid ng mga bag- 
yo sa iba't ibang bahagi ng mundo nitong nakaraang ilang taon. 

Habang ang ilang lugar ay sinasalanta ng mga baha, ang iba na- 
man ay hinahagupit ng tagtuyot at grabeng taggutom at kasalatan 
sa tubig na maiinom. Tinatayang madaragdagan pa ng 200-600 mil- 
yon katao ang mawawalan ng makakain at 1.1-3.2 bilyon pa ang 
mauubusan ng maiinom na tubig pagsapit ng 2080. ABI 


N BALITA | 


Muling pagbubukas 
ng Lafayette, binatikos 


MARIING kinundena ng mamama- 
yan ng Rapu-rapu, Albay, mga ta- 
ong-simbahan at organisasyong 
pangkalikasan ang pagpayag no- 
ong Pebrero 8 ng Department of 
Environment and Natural Resour- 
ces (DENR) na muling buksan ang 
Lafayette Polymetallic Project. 
Matatandaang ipinatigil ang ope- 
rasyon ng Lafayette noong Oktu- 
bre 2005 matapos gumuho ang 
mine tailings dam nito na ikinala- 
son ng dagat at ikinamatay ng 
maraming isda sa paligid ng Rapu- 
rapu. 

Bukod sa mga rali, martsa at 
iba't ibang porma ng protesta, 
nagpepetisyon ngayon ang mga 
taga-Rapu-rapu sa mga bangkong 
nagpopondo sa Lafayette gaya ng 
ABN AMRO, isang bangkong naka- 
base sa The Netherlands, ANZ 
(Australia and New Zealand Bank- 
ing Group) at Standard Chartered 
na itigil ang pagpipinansya sa 
kumpanya dahil sa pinsala sa bu- 
hay, kabuhayan at kalikasan na 
idinudulot nito. 


NAPOCOR, pumasok 
sa maanomalyang 
mga kontrata 


DAGDAG na pahirap na naman sa 
mamamayan ang bagong maano- 
malyang kontratang pinasok ng 
NAPOCOR. Pumasok sa 10-taong 
kontrata ang presidente ng NA- 
POCOR na si Cyril del Callar sa La- 
nao Hydro Development (Corp. 
(LHDC) at Kephilco-Salcon (Kepco) 
para tulungan ang mga indepen- 
dent power producer (IPP) na ito na 
ibenta ang mga suplay nilang ku- 
ryente. 

Ang LHDC ay isang lokal na 
kumpanya ng kuryente sa Minda- 
nao na magtatayo ng panibagong 

225-megawatt hydropower plant sa Agus, Lanao. Bi- 
nuo ito ng dating matataas na upisyal ng NAPOCOR na 
nagbitiw para itayo ang LHDC at makakuha ng mga 
espesyal na napapaborang kontrata sa NAPOCOR ka- 
sabwat ang mga iniwan nilang upisyal doon. Saman- 
tala, ang Kepco ay Koreanong kumpanyang kasosyo 
ng Salcon ng Cebu na magtatayo ng 200-megawatt co- 
al-fired power plant sa Cebu na pagkukunan ng ku- 
ryente ng Cebu-Negros-Panay. 

Kapalit ng komisyon, pinepresyur ngayon ng 
NAPOCOR ang mga distribution utility at electric co- 
operative sa naturang mga lugar na bumili ng ku- 
ryente sa LHDC at Kepco kahit mas mahal ang ibe- 
benta nilang kuryente. Ang LHDC ay magbebenta 
ng kuryente sa halagang P4.32/kwh simula 2011 o 
doble ng halagang aprubado ng Energy Regulatory 
Commission para sa Mindanao (P2.1030/ kwh). 

Nagmamaang-maangan sina Energy Secretary 
Raphael Lotilla at Power Sector Assets and Liabiliti- 
es Management Corp. president Nieves Osorio na 
may kinalaman sila sa kontrata. Kahit pa ipinagba- 
bawal sa ilalim ng bulok na Electricity and Power 
Industry Reform Act (EPIRA) ang pagpasok ng NA- 
POCOR sa mga bagong kontrata sa pagbili ng kur- 
yente, nakakita pa rin ng butas ang mga upisyal ng 
NAPOCOR at mga nakakasabwat nilang kumpanya na 
magkamal ng malalaking komisyon at tubo. 


Umiigting ang paglaban ng mamamayang Iraqi 
TUMINDI ang paglaban ng mga Iragi nitong Pebrero matapos 
iutos ni US Pres. George Bush ang pagdaragdag ng 21,000 tro- 
pang Amerikano sa Iraq. Anim na helikopter ng US ang napa- 
bagsak ng mga gerilyang Iraqi. Nito lamang unang linggo ng 
Pebrero, 34 na sundalo ng US ang namatay sa mga labanan sa 
iba't ibang dako ng Iraq. Umaabot na sa 334 pwersa ng US ang 
namamatay sa loob ng apat na buwan (Oktubre 2006-Enero 


2007). 


Samantala, lalong umigting ang paghihirap ng mga sibi- 
lyang Iraqi. Ayon sa ulat ng UN High Commissioner for Refu- 
gees, tinatayang umaabot na sa 2.7 milyong mamamayan ang 
lumikas mula sa Iraq at posibleng madagdagan pa ito ng isa 
pang milyon sa susunod na anim na buwan bunga ng isinasa- 
gawang “paglilinis” ng mga tropang Amerikano sa Baghdad. 

Sa loob ng US, tahasan nang kinastigo ng Kongreso nitong 
Pebrero ang pagpapadala ni Bush ng dagdag na mga tropa sa 
Iraq noong Enero. Pati ang mga kapartido ni Bush ay sumama 
sa mayorya ng mga kongresista sa pagkundena sa patuloy na 
pagsakop sa Iraq at pagkawasak ng imprastruktura at kabuha- 

Sampal ng mga taga-PMA kay GMA 


TANDA ng matindi nang pagkakahiwalay ni Gloria 
Arroyo maging sa establisimentong militar, malugod 
na tinanggap ng mga alumni ng Philippine Military 
Academy (PMA) si Senate President Manuel Villar 
nang magdiskurso siya bilang panauhing pandangal 
sa alumni homecoming ng PMA sa Baguio City ni- 
tong Pebrero 17. Ito'y sa kabila ng pagtatangka ng 
Malakanyang na ipabawi sa mga taga-PMA ang im- 
bitasyon sa oposisyunistang senador. Nang hindi 
pumayag ang mga alumni ng PMA sa kagustuhan ni- 
na Arroyo, sinubukan naman ng Malakanyang na 
gawing malamig ang pagtanggap kay Villar sa pama- 
magitan ng pag-uutos ng di pagsasabit ng welcome 
streamer para sa kanya. Ang lahat ng ito ay tinang- 
gihan ng mga taga-PMA na nagbantang mag-walk 
out kung bastos na tatratuhin si Villar. 

Sa kabilang banda, pangungutya ang tugon ng 
ilang alumni ng PMA nang banggitin ang pangalan 
ni AFP Chief of Staff Gen. Hermogenes Esperon Jr. 
sa programa. 

Binatikos ni Villar sa kanyang diskurso ang 
pakanang charter change ng Malakanyang na 
aniya'y ginagawa para mabuwag ang Senado at 
pigilin ang paglulunsad nito ng mga imbestigasyon 
sa mga anomalyang kinasasangkutan ng gubyer- 
nong Arroyo. 


Ekonomya ng US, patuloy 

na nasasadlak sa krisis 
TULUY-TULOY ang paglitaw ng mga pala- 
tandaan ng krisis sa ekonomya ng US. Ni- 
tong Enero, umabot na sa 5784 bilyon 
ang depisit sa kalakalan ng US—ibig sa- 
bihin, mas malaki ang gastos nito sa 
pag-import ng mga produkto kaysa kini- 
ta nito sa pag-eeksport noong nakaraang 
taon. Panlimang taon na ito na binaba- 
gabag ng lumalaking depisit sa kalakalan 
ang US. 

Tumaas din ang tantos ng disempleyo 
dahil sa sunud-sunod na pagsasara ng 
mga kumpanyang nalulugi. Nito lamang 
Pebrero 14, inianunsyo ng Daimler- 
Chrysler, isa sa pinakamalalaking kumpa- 
nyang gumagawa ng kotse na magta- 
tanggal na ito ng 13,000 manggagawa 
dahil sa pagkalugi. Tinatayang 9,000 di- 
to ay nasa mga planta ng Chrysler sa US. 

Batas sa terorismo, ibasura 


ariing kinukundena ng Par- 
Mi Komunista ng Pilipinas 
at buong sambayanang Pili- 


pino ang garapal na pagtutulak ng 
rehimeng US-Arroyo na maisabatas 


Mga tampok 
sa isyung ito... 


of 2007 


Ang mapanupil 
na Human Security Act 


ang "anti-terror bill" (ATB). Isa 
itong tahasang pasistang hakba- 
nging walang ibang layunin kundi 
gamitin ang buong bangis ng esta- 
do para supilin at durugin ang mga 
patriyotiko, demokratiko at progre- 
sibong pwersa at sinumang kuma- 
kalaban o tumututol sa naghaha- 
ring papet at reaksyunaryong rehi- 


Aki] men at sistema. 


Pinagtibay ng Mababang Kapu- 
lungan ng Kongreso sa isang espe- 
syal na sesyon nitong Pebrero 19 
ang ATB, na kabalintunaang tina- 


PAHINA 3 


Kalagayan ng karapa- 
tang-tao sa Pilipinas, 
kalunus-lunos PAHINA 4 


wag na Human Security Act (HSA) 
of 2007. Sinamantala ni Arroyo 
ang kontrol niya ngayon sa mayor- 
ya ng Kongreso para madaliin ang 
pagpapatibay sa ATB upang maga- 
mit na niya ito para supilin ang 
matitinding protestang tiyak na 
sisiklab pagkatapos ng Mayo laban 
sa malawakang pandarayang gaga- 
win ng Malakanyang sa eleksyon. 

Labis na pinasasaklaw ng HSA 
ang depinisyon ng "terorismo." 
Nagpapataw ito ng mga kaparusa- 
han at restriksyon sa mga karapa- 
tan kahit ng mga pinagsususpetsa- 
han lamang na "terorista" na pa- 
wang labag sa mga saligang kara- 
patang sibil sa ilalim ng kasaluku- 
yang konstitusyon. 

Inilalagay nito sa kamay ng 
mga pasistang upisyal ng rehi- 
meng Arroyo ang kapangyari- 
hang supilin ang pina- 

kabatayang mga kara- 
mg: patan ng mama- 
mayan sa ngalan ng 
~ "anti-terorismo." Pa- 
ngungunahan ng mga 
myembro ng sagadsaring 
pasistang Cabinet Oversight 
Committee on Internal Security 
(COCIS) ang Anti-Terrorism Coun- 
cil. Magsisilbi lamang bilang dag- 
dag na ligal na tabing ang HSA sa 


Ang papalalang 
global warming 
PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


